ج: أنا معملتش حاجة وأنا كنت طفشان زي ما قلت قبل كده وفي الفترة دي كانت بتجيلي تليفونات من «ن» وأهلها ويقولولي إنت عبيط إنت مفكر نفسك هتاخد البت أنت عمرك ما هتاخدها والأستاذ بنداري معانا وعم «ن» وقريبها كانوا بيقعدوا يقولولي كلام جارح وآخر تليفون جالي منهم كان قبل ما اقتل بنداري بنص ساعة وكان اللي بيكلمني عم «ن» اسمه عماد وعمها التاني كان اسمه سمير وبيقولولي إن هما قاعدين مع الأستاذ بنداري في المضيفة اللي في مكتبه، وإن أنا مش هعرف أعمل معاهم حاجة وأنهم ولعوا في بيتي مرتين وضربوني وقالوللي ولو شفناك هنقتلك، ومش هتعرف تعمل معانا حاجة ومش هتعرف تحبسنا وإحنا قاعدين مع الأستاذ بنداري أهو وهو اللي مظبطلنا كل حاجة رحت قافل التليفون، وأخد السلاح ورايح على مكتب بنداري علشان اقتلهم كلهم وهما مع بعض بس لما روحت لقيت بنداري لوحدة رحت مدور فيه ضرب النار وقتلته.